Pacifika ardeo

La Pacifika ardeo, Blankakapa ardeo aŭ malpli precize sed pli disvastigate Blankakola ardeo (Ardea pacifica), troviĝas ĉefe en Aŭstralio (escepte ĉe la plej aridaj regionoj centrokcidentaj) sed ankaŭ tra Novgvineo kaj Tasmanio, kaj ĝi estas vaganto al Novzelando.

 Aspekto 
eta|250px|maldekstre|Pacifika ardeo inter arboj.
eta|250px|maldekstre|Fluganta ardeo montrante tipan ardean flugmanieron nome kun faldita kolo kaj etenditaj kruroj.
Ĝi estas relative granda kaj fortika ardeo, 76 ĝis 196 cm longa kun enverguro de 147 ĝis 160 cm kaj pezo de ĉirkaŭ 860 gramoj. Higgins, paĝo. 955  apenaŭ estas seksa dimorfismo. Estas ardeo kun malhelaj ardezgrizaj flugiloj kaj korpo, kaj blankaj kapo (sen malhela supraokula plumotufo de aliaj ardespecioj) kaj ardelonga kolo (kun antaŭaj malhelaj liniaj punktoj anstataŭ tutlinioj). La kruroj estas malhelbrunaj al nigrecaj. La irisoj helaj. La beko longa, pintakra harpuneca kaj malhela kun pli hela nuanco en suba makzelo kaj malhela mallarĝa brido ĝis la okulo.

 Kutimaro 
Ties habitato ĉefe estas nesalakvaj humidejoj kaj humidaj herbejoj.

Ili manĝas fiŝojn, ranojn, insektojn kaj reptiliojn.

Ili nestumas en mortintaj aŭ vivantaj arboj asociaj kun nesalakvaj humidejoj. En kolonioj povas reproduktiĝi ĉe aliaj ardeoj, kormoranoj, ibisoj kaj aliaj vadbirdoj.

Ili povas vivi ĝis 30 jarojn.

 Statuso 
Disvastigata tra ties granda teritorio, la Pacifika ardeo estas pritaksata kiel Malplej Zorgiga ĉe la IUCN Ruĝa Listo de Mincataj Specioj.Ardea pacifica, IUCN Ruĝa Listo

 Referencoj 
 Notoj 

 Bibliografio 
 Marchant, S.; & Higgins, P.J. (kunordigantoj). (2000). Handbook of Australian, New Zealand and Antarctic Birds. Vol.1: Ratites to Ducks. Oxford University Press: Melbourne. ISBN 0-19-553068-3
 Peter Rowland. Vögel in Australien. Giessen 2000.

 Eksteraj ligiloj 

 BirdLife Species Factsheet 

 Bildaro 

Kategorio:Ardeoj
Kategorio:Ardeedoj
Kategorio:Birdoj de humidejoj
Kategorio:Birdoj de Aŭstralio
Kategorio:Birdoj de Nov-Gvineo
Kategorio:Birdoj de Oceanio